Adrenalin (film, 2006)

***Adrenalin*** () — Mark Naveldine və Brayan Taylorun rejissorluğu ilə çəkilmiş, bir insanın məcbur edilərsə yaşamaq üçün nələr edə biləcəyindən bəhs edən döyüş - triller filmidir. Lionsgate tərəfindən çəkilən Adrenalin filmində baş rollarda Ceyson Steytem və Emi Smart çəkilmişdirlər.

## Süjet xətti
Çev Çelios (Ceyson Steytem) muzdlu qatildir, işini çox sakit və ehtiyatla yerinə yetirir. Hər cür insanı öldürmək məcburiyyətində olan Çev indi bu gərgin iş qrafikası olan həyatından bezmiş və təqaüdə çıxıb sadəcə olaraq həyatdan həzz almaq fəlsəfəsinə sahib olan sevgilisi Yeva (Emi Smart) ilə sakit bir həyat sürmək istəyir. O, sevgilisinə kompüter ustası olduğunu bildirir, lakin onun bu hiş ilə heç bir əlaqəsi yoxdur. O, indi daha könülsüz şəkildə qətllər törədir və onun son işi onun üçün olduqca sadədir. O, məşhur çinli kriminal rəhbəri öldürməlidir, lakin naməlum səbəbdən onu öldürməyərək  azad edir, lakin hamı onun öldüyünü zənn edir. Çevin düşməni Verona isə bu qətli törətdiyi üçün onu öldürmək istəyir.

Çev səhər yatağından qalxarkən hiss edir ki, başı gicəllənir, çətinliklə ayağa qalxaraq, Çelius DVD -dəki mesaja qulaq asır və bu zaman öyrənir ki, o yatarkən ona dərman vurmuşdurlar və bundan sonra onun əsas məqsədi antidotu tapmaqdır, çünki əgər o antidotu tapa bilməsə yalnız bir dəqiqə yaşaya biləcəkdir. Çölə çıxan kimi başına gözlənilməz hadisələr gəlir və axtardığı həkimdə şəhərdən kənarda olduğu üçün, onunla əlaqə saxlamaq mümkün olmur, elə bu zaman isə o, qəflətən maşını ilə supermarketə daxil olur. Və nəhayət həkiminə zəng çatır, lakin aldığı cavab çox pisdir. İndi Çev həqiqəti dərk edir, ona Pekin kokteyli adlı dərman vurublar, lakin onun antidotunu tapmaq olduqca çətindir. Antidotun tapılması çətin olsa da, amma onun qalan 1 saatlıq ömrünü uzatmağın bircə yolu vardır: Adrenalin. Çev supermarketə girəndə artıq özünü bir qədər yaxşı hiss etməyə başlayır.

İndi o, adrenalini yüksək saxlamaq üçün davamlı olaraq insanları döyür və adrenalini yüksək saxlamaq üçün əlindən gələn hər şeyi edir. Əvvəlcə müdirindən kömək istəyir, lakin müdirinin də onun tərəfində olmadığını başa düşəndən sonra Çev əsəbiləşərək oranı tərk edir. Çev Çelios indi sadəcə olaraq sağ qalmaq üçün etdiyi adrenalinlə dolu şeylərə görə axtarışda olanlar siyahısında birinci yerə çıxır və televiziyalarda göstərilir. Çox nadir rast gəlinən antidotun düşməni olan Veronada ola biləcəyini düşünən Çev qətllər törətməyə başlayır və həkimindən öyrəndiyi məlumata görə, bir dərmanın tərkibində olan bir maddə ona qısa bir müddət ərzində olsa belə kömək edə bilər. Ona görə də dərhal xəstəxanaya gedir, lakin vaxtı məhdud olduğu üçün yenidən atəş açmağa, insanları döyməyə başlayır. Xəstəxanandan çıxarkən dərhal polisin üstünə şığıyan Çev getdiyi hər yerdə televiziya kanallarında həmişə özünün robot şəkillərinin göstərildiyini görür. İndi onun həyatının əsas məqsədi Yevanı görməkdir. O, Yevanın yanına gedir, lakin Yeva televizora baxmadığı və qəzet oxumadığı üçün, Çevin axtarışda olduğunu bilmir, Çev ancaq buna baxmayaraq düşmənlərinin Yevaya hücum edəcəyindən əmin olduğu üçün Yevaya həqiqətləri deyir. Və işlər getdikcə daha da mürəkkəbləşir. Bu arada Çev Veronanın qardaşını da öldürür. Verona helikopterlə qaçarkən, Çev onu tutur və havada yuxarı-aşağı 30.000 m hündürlükdən yıxılarkən boynunu sındıraraq onu öldürür. Daha sonra Yevaya zəng vurur və onun həyatında olduqca mühüm rol oynadığını və onun həyatındakı qadınların içərisində ən yaxşısı olduğunu deyir. Daha sonra isə işıqforda gözləyən bir maşının üstünə və oradan da yerə düşür. Onun öldüyü zənn edilir. Amma son saniyədə o gözünü qırpır. Bu isə öz növbəsində filmin II hissəsinin olacağından xəbər verir. Filmin davamında isə Veronanın dəstəsi Çevin cəsədini götürür və ürəyini bionik ürəklə əvəz edir. Çev indi elektrik cihazlarından enerji alaraq həyatda qalmağa çalışır. Onun həyat yoldaşı yeni həyata başlamaq üzrəykən Çevi görür. Çev isə ona yeni həyata başlamaq istədiyini deyir.

## Aktyor heyəti

* Ceyson Steytem - Çev Çelios
* Emi Smart - Yeva
* Xose Pablo Kantilyo - Verona
* Efren Ramires - Kaylo
* Duayt Yoakam - Doc Miles
* Karlos Sanz - Karlito
* Reno Vilson – Orlando

## Maraqlı məlumatlar

* Ceyson Steytem filmdə Nokia 8800 Chinokko montajından istifadə edir. Steytem Nokiadan Cellular və Transporter 2 filmlərində də istifadə etmişdir.
* Ceyson Steytem film haqqında "Belə bir filmdə oynadığınız üçün sizə Akademiya Mükafatı verməyəcəklər" demişdir.
* Bu filmdən sonra Ceyson Steytem Lionsgate şirkəti ilə Qatil filmində işləmişdir.
* Ceyson Steytem filmdəki bütün döyüş və avtomobil səhnələri üçün dublyordan istifadə etməmişdir. http://joblo.com/index.php?id=12652

## Kassa
Adrenalin ilk günündə təxminən 3,3 milyon dollarlıq qazanc əldə etmişdir. Yerli kassalardan 27.838.408 dollar, xarici kassalardan isə 11.404.413 dollar gəlir əldə etmiş film, dünya üzrə 39.242.821 dollar gəlir əldə etmişdir.

## DVD
Yanvar ayında ABŞ-da buraxılmış olan DVD-də müsahibələr, pərdəarxası kadrlar və şərhlər də daxil olmaqla bir çox bonuslar vardır. 2006-cı ildə Türkiyədə də DVD formatında yayımlanan film Dolby Digital 5.1 və 2.0 versiyalarını dəstəkləyir.

## Sountrek siyahısı

## *A Warrior's Death*
## *Metal Health* - Quiet Riot
## *Nasal Spray*
## *Trix Are For Kids* - The Crowd
## *You Stop, You Die*
## *Bandera* - Control Machete
## *Small Children*
## *New Noise* - Refused
## *China Town* - Paul Haslinger
## *Kill All The White Man* - NOFX
## *Dipsy Doodle*
## *Everybody's Talkin*' - Harry Nilsson
## *Adrenaline Junkie*
## *[[:tr:Turn_Me_Loose|Turn Me Loose]]* - Loverboy
## *Haitian Cab Ride* - Paul Haslinger
## *Achy Breaky Heart* - Jarrett & Long
## *Check List*
## *Adrenalina* - David Rolas
## *I Kill People*
## *Bring Us Bullets* - Rocket From The Crypt
## *Eve's Machine*
## *Let's Get It On* - Gerald Levert
## *Does She Know?* - Paul Haslinger
## *Stayin' Alive* - The Sleeping
## *How Much?*
## *Meva Juan* - Roberto Tuscan featuring Erica Garcia
## *Juice Me*
## *Guasa, Guasa* - Tego Calderón
## *It's A Miracle*
## *Miracles* - Jefferson Starship

## İstinadlar